CELEX: 62021TN0760
Language: mt
Date: 2021-11-29 00:00:00
Title: Kawża T-760/21: Rikors ippreżentat fid-29 ta' Novembru 2021 – DCM Film Distribution vs Il-Kummissjoni

31.1.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 51/37
            
         
      Rikors ippreżentat fid-29 ta' Novembru 2021 – DCM Film Distribution vs Il-Kummissjoni
      (Kawża T-760/21)
      (2022/C 51/50)
      Lingwa tal-kawża: l-Ingliż
      
         Partijiet
      
      
         Rikorrent: DCM Film Distribution GmbH (Berlin, il-Ġermanja) (rappreżentanti: A. Huttenlauch, M. Klasse and P. Hesse, lawyers)
      
         Konvenuta: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kummissjoni Ewropea C(2021) 7095 final tat-28 ta’ Settembru 2021 dwar l-istħarriġ tal-legalità ta’ att tal-Aġenzija Eżekuttiva Ewropea għall-Edukazzjoni u għall-Kultura skont ir-Regolament tal-Kunsill (KE) Nru 58/2003 (1) tad-19 ta’ Diċembru 2002 li jfassal l-istatut għall-aġenziji eżekuttivi li jridu jiġu fdati b’ċerti kompiti fit-tmexxija tal-programmi tal-Komunità, konformament mal-Artikolu 264(1) TFEU; u
               
            
                  —
               
               
                  tikkundanna lill-Kummissjoni Ewropea għall-ispejjeż.
               
            
         Motivi u argumenti prinċipali
      
      Insostenn tar-rikors tagħha r-rikorrenti tinvoka seba’ motivi.
      
                  1.
               
               
                  L-ewwel motiv ibbażat fuq l-allegazzjoni li l-interpretazzjoni tal-Kummissjoni ta’ “Kumpannija Ewropea” ma hijiex kompatibbli mat-tifsira letterali tal-Linji Gwida u tal-Programm ta’ Ħidma.
                  
                              —
                           
                           
                              Hija ssostni li l-Kummissjoni wettqet żball ta’ liġi meta interpretat il-kriterju ta’ nazzjonalità bħala li jerreferi biss għall-persuni fiżiċi sidien tal-kumpannija applikanti. B’dan il-mod, il-Kummissjoni hija żbaljata meta tinterpreta s-“sjieda” bħala li tfisser “sjieda aħħarija”. Il-kliem użat ma jippermettux li jiġi konkluż li n-nazzjonalità tas-“sid aħħari” u mhux biss dik tal-azzjonisti hija deċiżiva sabiex l-applikant jiġi kklassifikat bħala Kumpannija Ewropea. L-interpretazzjoni stretta tal-Kummissjoni mhux biss talli ma hijiex sostnuta mill-kliem użat iżda talli hija inkonsistenti u tmur kontra t-tifsira normali tat-termini “nazzjonalità”, “kumpannija tal-Unjoni”, u “xogħol Ewropew” kif stabbilita fid-dritt tal-Unjoni.
                           
                        
            
                  2.
               
               
                  It-tieni motiv ibbażat fuq l-allegazzjoni li l-interpretazzjoni tal-Kummissjoni ta’ “Kumpannija Ewropea” ma hijiex kompatibbli mar-regoli ta’ livell superjuri tad-dritt tal-Unjoni.
                  
                              —
                           
                           
                              Hija ssostni li billi bbażat ruħha fuq din l-interpretazzjoni żbaljata mingħajr ma ħadet inkunsiderazzjoni b’mod xieraq il-fatti tal-kawża, id-deċiżjoni tal-Kummissjoni tmur kontra l-għanijiet tad-dritt applikabbli tal-Unjoni.
                           
                        
            
                  3.
               
               
                  It-tielet motiv ibbażat fuq l-allegazzjoni li d-deċiżjoni tal-Kummissjoni hija f’kontradizzjoni mar-Regolament (EU) Nru 1295/2013 (2) tal-Parlament Ewropew u tal-Kunsill tal-11 ta’ Diċembru 2013 li jistabbilixxi l-Programm Ewropa Kreattiva (2014 sa 2020) u li jirrevoka d-Deċiżjonijiet Nru 1718/2006/KE, Nru 1855/2006/KE u Nru 1041/2009/KE li fuqu hija bbażata l-iskema ta’ sussidju Creative Europe MEDIA.
                  
                              —
                           
                           
                              Hija ssostni li l-fatt li n-nazzjonalità tas-sid aħħari tal-kumpannija applikanti tintuża bħala rekwiżit minn qabel għall-eliġibbiltà għas-sussidji bl-ebda mod ma huwa bbażat fuq ir-Regolament Ewropea Kreattiva; fil-fatt, dan imur kontra l-kunċett ta’ implimentazzjoni konsistenti tal-għanijiet ġenerali u speċifiċi tas-sotto programm Creative Europe MEDIA.
                           
                        
            
                  4.
               
               
                  Ir-raba motiv ibbażat fuq l-allegazzjoni li d-deċiżjoni tal-Kummissjoni tikser ukoll ir-rekwiżiti tar-Regolament (EU, Euratom) 2018/1046 tal-Parlament Ewropew u tal-Kunsill tat-18 ta’ Lulju 2018 dwar ir-regoli finanzjarji applikabbli għall-baġit ġenerali tal-Unjoni, li jemenda r-Regolamenti (UE) Nru 1296/2013, (UE) Nru 1301/2013, (UE) Nru 1303/2013, (UE) Nru 1304/2013, (UE) Nru 1309/2013, (UE) Nru 1316/2013, (UE) Nru 223/2014, (UE) Nru 283/2014, u d-Deċiżjoni Nru 541/2014/UE u li jħassar ir-Regolament (UE, Euratom) Nru 966/2012 (3).
                  
                              —
                           
                           
                              Hija ssostni li l-interpretazzjoni tal-Kummissjoni tal-kriterji ta’ eliġibbiltà ma tosservax il-prinċipji ta’ ugwaljanza fit-trattament u ta’ nondiskriminazzjoni, li l-Kummissjoni hija obbligata li tosserva fid-deċiżjonijiet finanzjarji tagħha dwar għajnuna.
                           
                        
            
                  5.
               
               
                  Il-ħames motiv ibbażat fuq l-allegazzjoni li d-deċiżjoni tal-Kummissjoni tikser l-Artikolu 20 tal-Karta tad-Drittijiet Fundamentali tal-Unjoni Ewropea.
                  
                              —
                           
                           
                              Hija ssostni li d-deċiżjoni tal-Kummissjoni twassal sabiex każijiet simili jiġu trattati b’mod differenti bi ħsara għal ċerti entitajiet, trattament li ma huwiex iġġustifikat oġġettivament.
                           
                        
            
                  6.
               
               
                  Is-sitt motiv ibbażat fuq l-allegazzjoni li l-Kummissjoni marret lil hinn mis-setgħat diskrezzjonali tagħha.
                  
                              —
                           
                           
                              Hija ssostni li l-għażla ta’ interpretazzjoni li tikser u li hija kunfliġġenti mad-dritt tal-Unjoni minkejja li kienu disponibbli diversi interpretazzjonijiet alternattivi oħra li huma konsistenti mad-dritt tal-Unjoni, tikkostitwixxix użu ħażin ta’ diskrezzjoni min-naħa tal-Kummissjoni.
                           
                        
            
                  7.
               
               
                  Is-seba’ motiv ibbażat fuq l-allegazzjoni li d-deċiżjoni tal-Kummissjoni tikser il-prinċipju ta’ proporzjonalità.
                  
                              —
                           
                           
                              Hija ssostni li l-għoti ta’ sussidju suġġett għall-kundizzjoni li ma jkunx hemm trasferiment ta’ profitti lejn kwalunkwe pajjiż terz kienet tkun miżura daqstant effettiva iżda inqas restrittiva.
                           
                        
            
         (1)  ĠU Edizzjoni Speċjali bil-Malti, Kapitolu 1, Vol. 4, p. 235.
      
         (2)  ĠU 2013, L 347, p. 221, bir-rettfika fil-ĠU 2014, L 189, p. 260.
      
         (3)  ĠU 2018, L 193, p. 1, bir-rettifika fil-ĠU 2019, L 60, p. 36.